**Identifikácia verejného obstarávateľa:** mesto Trnava

**Názov zákazky:** **Vybudovanie kompostárne č. 2 v meste Trnava II**

**Vysvetlenie súťažných podkladov č. 2**

Otázka č.1:
V poskytnutých súťažných podkladoch „výkaz výmer“ pre objekt SO 10 Hala pre skladovanie techniky a skladovanie kompostu sa nachádza položka "Bleskozvod + elektroinštalácia - osvetlenie haly". Pre túto položku nie je v PD výkres a ani popis, čo má položka obsahovať.

Žiadame verejného obstarávateľa o preverenie a prípadné vysvetlenie resp. doplnenie súťažných podkladov

Odpoveď:
Čo sa týka haly , tak v závislosti od zvoleného prefabrikovaného systému musí byť súčasťou dodania stavby aj bleskozvod. Ten sa nachádza aj vo výkaze výmer. Vzhľadom k tomu, že projektant nechcel striktne obmedziť typ použitej, či už prefabrikovanej alebo vyrábanej konštrukcie haly, musí dodávateľ v závislosti od zvoleného typu systému haly rátať s bleskozvodom a vnútornou elektroinštaláciou haly.

Otázka č.2:
V poskytnutých súťažných podkladoch „výkaz výmer“ pre objekt SO 14 NN prípojka sa nachádzajú položky "Hlavný NN rozvádzač s kompletným výzbrojom a istením" a "Napojenie na NN rozvádzač trafostanice + istenie". Pre tieto položky nie je v PD výkres schémy zapojenia v trafostanici a ani v hlavnom rozvádzači R1. A taktiež chýba popis výzbroje pre R1.

Odpoveď:

Výzbroj rozvádzača je priamo závislá na parametroch zvolenej technológie konkrétnych dodávateľov, hlavne čo sa týka vlastnej spotreby technologických zariadení kompostárne. Preto vyzbroj rozvádzača musí zodpovedať dodanému technologickému zariadeniu v súlade s platnými normami a istením týchto zariadení.